cyanic-selkie/wikianc huggingface dataset:
Doks Riverss
Spēlētāja karjera
Pēc ASV basketbola izlases izcīnītās sudraba medaļas 1982. gada Pasaules čempionātā, viņu Atlantas "Hawks" 1983. gada NBA draftā izraudzījās ar kopējo 31. kārtas numuru. Nākamās septiņas sezonas Riverss pārstāvēja "Hawks" vienību un kopā ar Dominiku Vilkinsu spēja gūt panākumus. "Dokam" īpaši veiksmīga izvērtās 1986./1987. gada sezona, kurā viņš vidēji spēlē guva 12,4 punktus un atdeva tieši 10 rezultatīvas piespēles. Kā spēlētājs Riverss vēl spēlēja Losandželosas "Clippers", Ņujorkas "Knicks" un Sanantonio "Spurs".
Trenera karjera
Riverss trenera karjerai pievērsās 1999. gadā, kad strādāja ar Orlando "Magic". Tur viņš pavadīja 4 sezonas. Jau 2000. gadā viņš saņēma NBA atzinību kā gada labākais treneris. Togad viņš "Magic" pietuvināja izslēgšanas spēlēm, lai gan sākotnēji komandai prognozēja pēdējo vietu čempionātā. Riverss tika atlaists 2003. gada sezonas sākumā ļoti sliktu rezultātu dēļ. Gadu nostrādājis kā NBA maču komentētājs telekanālā ABC, viņš pieņēma Bostonas "Celtics" darba piedāvājumu.
2008. gadā "Celtics" un Riversa panākumi bija ļoti atzīstami, tādēļ viņš tika izvēlēts kā Zvaigžņu spēles Rietumu konferences galvenais treneris. Tā paša gada 17. junijā Riverss izcīnīja savu pirmo NBA čempiontitulu.
Privātā dzīve
Riverss ir bijušā basketbolista Džima Brūera brāļadēls. "Doks" dzīvo Orlando pilsētā Floridas štatā. Viņam ir sieva Kristena un četri bērni. Viņa vecākais dēls Džeremaia spēlē basketbolu Indiānas Universitātē, savukārt Floridas Universitātē to dara arī jaunākais dēls Ostins, kuram tiek prognozēta spoža saspēles vadītāja karjera. Riverss ir brālēns bijušajam NBA spēlētājam Bironam Īrvinam un bijušajam MLB spēlētājam Kenam Singltonam.
Jamagatas prefektūra
Jamagatas prefektūra ir viena no Japānas prefektūrām, kas atrodas Tohoku reģionā uz Honsju salas. Tā robežojas ar Akita ziemeļos, ar Mijagi austrumos, ar Fukusima dienvidaustrumos un ar Niigata dienvidos. Rietumos prefektūru apskalo Japāņu jūra. Lielākā pilsēta un administratīvais centrs ir Jamagata. Prefektūras kopējā platība ir 9 323 km2, 2011. gada beigās tajā dzīvoja 1 152 000 iedzīvotāji. Tā ir trīsdesmit piektā lielākā prefektūra Japānā pēc iedzīvotāju skaita un devītā lielākā pēc platības.
Alternatīvais roks
Alternatīvais roks ir rokmūzikas žanrs, kas izveidojās 1980. gados un kļuva populārs 1990. gados. Ar šo terminu 1980. gados apzīmēja nezināmus rokmūziķus, kā arī jebkādu mūziku, kas radusies pankroka ietekmē (ieskaitot pašu pankroku, jauno vilni un postpanka mūziku). Kopš 1990. gadiem, ironiskā kārtā, par alternatīvo roku nereti sauc jebkādu rokmūziku.
Izcelsme
Pagātnē populārās mūzikas noteicēji bija dziedātāji un grupas ar lielu potenciālu, jo senāk ierakstu kompānijas parakstīja līgumus ar tiem, kuriem bija liela iespēja kļūt slaveniem un tiem, kuri varētu radīt vislielākos ienākumus. Tikai tie mākslinieki varēja ierakstīt savas dziesmas studijās ar labu aprīkojumu un viņu darbi tika pārdoti ierakstu veikalos. Ierakstu kompānijas sadarbojās ar radio un televīziju, lai pēc iespējas vairāk reklamētu māksliniekus ar kuriem tie bija noslēguši līgumus. Cilvēki kas pieņēma lēmumus bija biznesa cilvēki, kas nodarbojās ar mūziku kā produktu un tie mākslinieki, kas nebija noslēguši līgumus, tolaik bija izslēgti no šīs sistēmas.Pirms termins alternatīvais roks tika izmantots, mūzikas veidi, uz kuriem mūsdienās šis termins attiecas, bija pazīstami ar dažādiem terminiem. 1979. gadā Terijs Tolkins izmantoja terminu alternatīvais roks, lai aprakstītu mūzikas grupas par kurām viņš rakstīja. 1979. gadā Dalasas radio stacija KZEW raidija vēlā vakara jaunā viļņa šovu «Rock and Roll Alternative». Termins koledžroks tika izmantots ASV lai apzīmētu mūziku, kas 80’s skanēja koledžas radio. Apvienotajā Karalistē panku subkultūras rezultātā radās desmitiem mazu «Do it  yourself» ierakstu firmas. Saskaņā ar vienu no šo firmu dibinātāju, Cherry Red, žurnāli NME un Sounds publicēja diagrammas, kuru pamatā ir mazi ierakstu veikali ar nosaukumu "Alternative Charts". Līdz 1985. gadam indie bija ķļuvis par noteiktu žanru vai apakšžanru nevis vienkārši izplatīšanas statusu.Termina “alternatīvs” izmantošana rokmūzikas raksturošanai radās ap 80. gadu vidu; tajā laikā parastie mūzikas industrijas termini par progresīvo mūziku bija jaunā mūzika un postmoderns, attiecīgi norādot uz svaigumu un tendenci. Cilvēki, kas astoņdesmitajos gados strādājuši par dīdžejiem un popularizētājiem, apgalvo, ka termins cēlies no 70. gadu Amerikas FM radio, kas kalpoja kā progresīva alternatīva 40 populārākajiem radio formātiem, atskaņojot garākas dziesmas un piešķirot dīdžejiem lielāku brīvību dziesmu izvēlē. Pēc kāda bijušā dīdžeja un popularizētāja teiktā, "kaut kā šo terminu "alternatīvs" 80. gados atklāja un vadīja koledžas radio cilvēki, kuri to piemēroja jaunai post-punk, indie vai underground mūzikai."Termina lietošana paplašināti, iekļaujot new wave, pop, punk rock, post-punk un reizēm “college” / “indie” rock, kas visi atrodami tā laika Amerikas “komerciālās alternatīvās” radiostacijās, piemēram, Losandželosas “KROQ-FM.”
Smidzinošs lietus
Smidzinošs lietus jeb smidzenis ir šķidri nokrišņi ļoti mazu ūdens pilieniņu veidā ar diametru, kurš mazāks par 0,5 mm. Tie izkrīt diezgan lēni. Sausa virsma lietus laikā paliek slapja ilgākā laika posmā un tā saslapinās vienmērīgi. Nokrītot uz ūdens virsmas, neveido vilnīšus. Smidzinošs lietus sākas un beidzas pakāpeniski, tas nekad nevar sākties strauji. Smidzināt var diezgan ilgi — no vienas stundas līdz pat vienai diennaktij. Lielākoties smidzinošs lietus izkrīt no slāņmākoņiem. Šajā laikā debesis pilnībā klāj mākoņi un Saule nav redzama. Ūdens pilieniņi ir mazi un krīt lēni. Nokrišņu intensitāte smidzeņa laikā ir maza — no 0,05 līdz 0,25 mm stundā.
Pērkoņkalve (dziesma)
„Pērkoņkalve” ir folkmetāla grupas Skyforger dziesma no viņu 2003. gadā izdotā albuma „Pērkoņkalve”.
Dziesmas tematika
Skyforger mājaslapā Pēteris Kvetkovskis dziesmu apraksta šāda :
Tas arī ir sens mitoloģisks ticējums, ka Sauli mums ir nokalis Debesu Kalējs (tas ir — Pērkons). Ir tādi dainu teksti par garo pupu, kas izaug līdz pašām debesīm un varonis pa pupas zariem uzrāpjas debesīs, kas vairāk domātas kā viņsaule. Šos tekstus un ticējumus par Debesu Kalēju es liku par pamatu, kad rakstīju vārdus šai dziesmai. Pantiņus dziedam mēs ar Zirgu pamīšus, bet piedziedājumu visa grupa kopā.
2011. gada Pasaules čempionāts biatlonā
44. Pasaules čempionāts biatlonā notika Hantimansijskā, Krievijā, laikposmā no 2011. gada 3. līdz 13. martam.
Čempionātā sacensības notika 11 disciplīnās: sprintā, iedzīšanā, masu startā un stafetēs vīriešiem un sievietēm, kā arī jauktajā stafetē. Visās disciplīnās iegūtie punkti tiek ieskaitīti 2010.—2011. gada Pasaules kausa kopvērtējumā.
Kalendārs
Visi laiki norādīti pēc Jekaterinburgas laika (UTC+5).
Veiksmīgākie sportisti
Sportisti, kas ieguva vismaz divas medaļas.
Debesis
Debesis ir telpa virs Zemes vai cita liela astronomiska objekta virsmas. Ar vārdu "debesis" biežāk gan apzīmē panorāmu, kas paveras, skatoties kosmosa virzienā no Zemes vai cita liela astronomiska objekta virsmas.
Parasti virs Zemes debesis ir zilā vai gaiši zilā krāsā, bet saullēktos un saulrietos tās var būt arī dzeltenā, oranžā un pat sarkanā krāsā.
Šķēdes pagasts
Šķēdes pagasts ir viena no Saldus novada administratīvajām teritorijām tā ziemeļos. Robežojas ar sava novada Gaiķu un Jaunlutriņu pagastiem, Kuldīgas novada Vārmes un Kabiles pagastiem, Tukuma novada Vānes pagastu. Pagastu administrē apvienotā Jaunlutriņu un Šķēdes pagastu pārvalde.
Upes
Brancupīte, Grauzdupe, Krieviņupe, Polīšupe, Pormale.
Ezeri
Stimbru dīķis
Vēsture
1945. gadā Kuldīgas apriņķa Kabiles pagastā izveidoja Viestura ciema padomi. Viestura ciems ietilpis Kuldīgas (1949-1958) un Saldus (1958-2009) rajonos. 1954. gadā Viestura ciemam pievienoja likvidēto Mežgaļu ciemu. 1956. gadā Viestura ciema kolhoza «Grauds» teritoriju pievienoja Kabiles ciemam, bet Viestura ciemam pievienoja Kabiles ciema kolhoza «Dzirkstele» un Vānes ciema kolhoza «Spartaks» teritoriju. 1990. gadā ciemu reorganizēja par pagastu un pārdēvēja par Šķēdes pagastu. 2009. gadā pagastu kā administratīvo teritoriju iekļāva Saldus novadā.
Sīriuss
Sīriuss (la, arī Lielā Suņa Alfa jeb Lielā Suņa α) ir spožākā zvaigzne nakts debesīs. Sīriusu var redzēt no jebkura punkta Ziemeļu puslodē, izņemot pašus ziemeļus (virs 74° ziemeļu platuma). Sīriuss atrodas 8,6 gaismas gadu attālumā no Saules sistēmas un ir viena no tuvākajām zvaigznēm. Sīriuss ir galvenās secības zvaigzne, ietilpst A1 spektrālajā klasē.
Šķēdes pagasts
Apdzīvotās vietas
Lielākās apdzīvotās vietas ir Šķēde (pagasta centrs), Sārcene, Ķinguti, Zutēni.
Sīriuss
Sīriusa pavadonis
1844. gadā vācu astronoms Frīdrihs Beselis izvirzīja hipotēzi, ka Sīriuss ir dubultzvaigzne. 1862. gadā amerikāņu astronoms Alvāns Greiems Klarks tiešām atklāja Sīriusa pavadoņzvaigzni, kas nosaukta par Sīriusu B (galveno, redzamo, zvaigzni dažreiz sauc par Sīriusu A). Abas zvaigznes riņķo ap kopīgu baricentru apmēram 20 astronomisko vienību attālumā viena no otras (apriņķošanas periods ap 50 gadu). 1915. gadā Mauntvilsonas observatorijas astronomi konstatēja, ka Sīriuss B ir ļoti maza balta zvaigzne (diametra ziņā tikai 90% no Zemes diametra) — tas bija pirmais atklātais baltais punduris. Pirms vairākiem simtiem miljonu gadu Sīriuss B ir bijis masīva, karsta zvaigzne, kura evolucionējusi daudz ātrāk par vieglāko Sīriusu A.
Fransisku Elsons
Fransisku Marinju Robijs Elsons (nl; dzimis Roterdamā) ir bijušais Nīderlandes basketbolists, spēlēja centra pozīcijā, Nīderlandes izlases dalībnieks. 2007. gadā kopā ar Sanantonio "Spurs" kļuva par Nacionālās basketbola asociācijas čempionu.
Sīriuss
Vēsture
Sīriuss kā pati spožākā zvaigzne bija pazīstams jau senatnē. Senie ēģiptieši to pielūdza un pēc Sīriusa uzlēkšanas laika prognozēja Nīlas plūdus. Senās Ēģiptes kalendārā gads tika skaitīts starp diviem Sīriusa heliakālajiem lēktiem (heliakālais lēkts ir debess spīdekļa pirmā parādīšanās pēc neredzamības perioda, kad tas uzlec tūlīt pēc Saules).
Fransisku Elsons
F. Elsona vecāki ir Surinamas izcelsmes.
Sīriuss
Vēsture
Sīriusa nosaukums cēlies no grieķu vārda Σείριος (spožs, mirdzošs) latīņu transkripcijas. Senatnē Sīriusu un Procionu dēvēja par Suņa zvaigznēm.
Fransisku Elsons
Karjera
Trenēties basketbolā F. Elsons sācis Nīderlandē. Pēc tam pārcēlies uz ASV, kur studējis augstskolā un spēlējis basketbolu Kalifornijas Universitātes komandā.
Sīriuss
Vēsture
Latvijā senāk Sīriuss saukts par Spuļģi. Nosaukums radies tādēļ, ka Sīriuss novērojams galvenokārt ziemā samērā zemu pie horizonta un tādos apstākļos zvaigzne mēdz stipri mirgot — spulgot. Dažreiz senos tautas novērojumos Spuļģis sajaukts ar Ausekli (Veneru), taču tajos mēdz būt norādīts, ka Auseklis bieži atrodas Mēness tuvumā, kas ar Spuļģi nevar būt. Kulšanas laikā Spuļģis (arī Sīrijs) parādās dažas stundas pirms saullēkta.
Fransisku Elsons
Karjera
1999. gada NBA draftā viņu Denveras "Nuggets" izraudzījās ar kopējo 41. kārtas numuru otrajā kārtā. Tomēr nākamās četras sezonas pēc drafta F. Elsons spēlēja Eiropā: Spānijā, kur 2011. gadā ar FC Barcelona kļuva par ACB līgas čempionu.
Kopš 2003. gada spēlēja NBA. Šajā laikā sešu komandu sastāvā viņš aizvadīja vairāk par 400 spēlēm, vidēji spēlē gūstot 3,7 punktus (ar augstu precizitāti metienos no spēles — 48%) un savācot 3,5 bumbas zem groziem. Lai arī savas NBA karjeras laikā F. Elsons nebija starp pārstāvēto komandu līderiem, tomēr viņš ir kļuvis par NBA čempionu, ko paveica 2006.—2007. gada NBA sezonā kopā ar Sanantonio "Spurs". Vēl NBA ir spēlējis Filadelfijas "76ers" sastāvā, kas 2012. gadā ar spēlētāju bija noslēgusi līgumu uz 10 dienām, lai aizstātu savainotos garos spēlētājus. Karjeras noslēgumā 2013. gadā pārstāvēja Irānas Superlīgas klubu Teherānas "Mahram".
Nīderlandes izlase
F. Elsons pārstāvējis Nīderlandes basketbola izlasi un bijis tas kapteinis, tomēr arī divu NBA spēlētāju iekļaušana sastāvā (arī Dens Gadzuričs) neļāva komandai kvalificēties kādam no Eiropas čempionātu finālturnīriem.
Historia de Gentibus Septentrionalibus
Historia de Gentibus Septentrionalibus ir monumentāls Olafa Magnusa darbs par Ziemeļeiropu, izdots 1555. gadā Romā, kā Carta Marina komentāri. Darbs ir pārtulkots arī itāļu (ar nosaukumu Opera breve) un vācu (nosaukums — Ain kurze Auslegung und Verklerung der neuuen Mappen) valodā.
Vilkači baltu zemēs
Cita starpā pieminēts, ka Prūsijā, Livonijā un Lietuvā mitinās daudz vilkaču. Pie kādas nopostītas pils uz Lietuvas, Žemaitijas un Kurzemes robežām (intra Lithuaniam, Samogethiam, ac Curoniam est paries quidam...) atrodas vilkaču galvenā pulcēšanās vieta, kur noteikta dienā pulcējoties tūkstošiem vilkaču — starp tiem arī muižnieki. Pilnmēness naktī viņi lec pāri kādai sienai, bet tie, kas to nespēj, tiek izsmieti. Pēc pāris dienam viņi atkal pārvēršas par normāliem cilvēkiem.
Ahmeda III strūklaka
Vēsture
Ahmeda III strūklaka, jeb kiosks atrodas vietā, kur agrāk bijusi Bizantijass laikā celtā strūklaka "Peraiton". Strūklakas ārienes noformējums un arhitektūra atspoguļo tradicionālās osmaņu kultūras saplūšanu ar moderno Eiropas kultūru.
Arhitektūra
Strūklaka ir kvadrāta formas ēka un tās jumtu veido pieci mazi kupoli. Katru sienu rotā divas nišas mihrābas formā un vidū ierīkoti ūdenskrāni ar ūdens tvertnēm, jeb strūklakas. Visu sienu rotā dažādi ziedu motīvi. Ūdens strūklakām tiek pievadīts no ēkas vidū esošas astoņstūru tvertnes, ap kuru atstāta vieta staigāšanai kiosku darbiniekiem. Katrā stūrī atrodas ūdens un šerbeta kioski ar trīs restotiem logiem, pa kuriem pārdevēji izsniedza glāzes ar ūdeni vai šerbetu.
Virs strūklakām katrā sienā un virs kioskiem augšpusi rotā lielas planšetes ar kaligrāfiskiem uzrakstiem, kuru malas veidotas no zilām un sarkanām flīzēm. Uz katras planšetes ir 14 rindiņu dzejas vārsma, kas veltīta ūdenim un tā piegādātājam Halepas un Kajseri galvenajam kadi (tiesnesis) Sejidam Hīsejinam Vehbi bin Ahmedam (. Ziemeļrietumu fasādes vārsmu sacerējis pats sultāns Ahmeds III un tā ir hronogramma (frāze, kurā apslēpts datums).
Carta marina
Carta marina (no latīņu valodas — ‘Jūras karte’), pilnajā nosaukumā — Carta marina et Descriptio septemtrionalium terrarum ac mirabilium rerum in eis contentarum, diligentissime elaborata Annon Domini 1539 Veneciis liberalitate Reverendissimi Domini Ieronimi Quirini, ir viena no senākajām un detalizētākajām Ziemeļeiropas kartēm, ko veidojis Zviedrijas baznīcas darbinieks, diplomāts un rakstnieks Olafs Magnuss (1490—1557). Ir zināmas tikai divas par šo senākas Skandināvijas kartes.
Karti Olafs Magnuss izstrādāja Romā pēc tam, kad bija šeit ieradies diplomātiskā vizītē, no kuras gan atpakaļ Zviedrijā vairs neatgriezās, jo viņa brālis bija iejaukts reliģiskā strīdā ar Zviedrijas karali Gustavu I, kā rezultātā 1530. gadā bija spiests atstāt Zviedriju. Līdz pat mūža galam viņš nodevās Zviedrijas vēstures un ģeogrāfijas izpētei. Rezultātā tapa Carta marina un tās komentārs — grāmata Historia de Gentibus Septentrionalibus ("Ziemeļu tautu vēsture"). Informācijas avoti kartes tapšanā bija Olfa Magnusa paša ceļojumu piezīmes, Skandināvijas jūrnieku kartes, kā arī kartes no Ptolemaja darba Geographia (Ģeogrāfija).
Visas nodrukātās kartes pazuda no publiskas aprites pēc 1574. gada un vēlākos gados pat tika apšaubīts, ka šāda karte vispār ir eksistējusi. Vienīgās norādes uz kartes pastāvēšanu bija saglabājušies kartes komentāru eksemplāri.
1886. gadā Oskars Brenners atrada vienu saglabājušos kartes eksemplāru Minhenes bibliotēkā (Hof- und Staatsbibliothek, tagad Bayerische Staatsbibliothek) Vācijā, kur tas atrodas vēl joprojām. 1961. gadā vēl viens kartes eksemplārs tika atrasts Šveicē, kuru jau nākamajā gadā par 150 000 Zviedrijas kronām nopirka Upsālas Universitāte. Šobrīd tas atrodas Upsālas Universitātes bibliotēkā (Carolina Rediviva), kur tas ir pieejams vispārējai apskatei.
Šie divi saglabājušies kartes eksemplāri ir unikālas Apgaismības laikmeta liecības un nenovērtējams avots kartogrāfijas un Ziemeļeiropas kultūras vēstures pētniekiem. Bez detalizētiem ģeogrāfisko objektu attēlojumiem karte satur arī vairāk nekā 100 miniatūras, kurās attēloti reāli un izdomāti dzīvnieki, vietējās paražas un apģērbi, kā arī vēsturiski notikumi.
Pirmā karte, kas detalizēti attēlo arī Latvijas teritoriju.
Vingrošana 2008. gada vasaras olimpiskajās spēlēs — komandu sacensības vīriešiem
2008. gada vasaras olimpiskajās spēlēs sacīkstes vīriešiem komandu sacīkstēs notika 12. augustā. Sacīkstēs piedalījās 8 komandas. Zelta medaļas izcīnīja Ķīnas komanda.
Fināls
Komandas sastāvēja no sešiem sportisitiem, katrai komanda pietieca trīs sportistus katrā vingrojuma veidā. Katra vigrojuma rezultāts tika summēts pa vigrojumiem, kuri pēc tam tika summēti un sastādīja finālrezultātu.
Biatlons
Biatlons (la — ‘div’ + grc, athlos — ‘sacensība’) ir ziemas sporta veids, kurā apvienota slēpošana un šaušana. Populārs ir arī biatlona vasaras variants, kurā slēpošanas vietā sportisti brauc ar rollerslēpēm vai skrien. Šautuvē ir jāšauj no 50 metru attāluma pa 5 mērķiem.
Nozīmīgākās biatlona sacensības ir Olimpiskās spēles, kas notiek ik pēc 4 gadiem. Biatlons (gan kā militārā patruļa) bija iekļauts jau pirmajās ziemas olimpiskajās spēlēs. gadā, tomēr pēc tam tas tika izņemts no spēļu oficiālās sacensību programmas,. gadā tas tika atjaunots programmā kā biatlons. Katrā gadā, kurā nenotiek Olimpiskās spēles, notiek Pasaules čempionāts (notiek kopš 1958. gada). Katru ziemas sezonu notiek arī Pasaules kausa izcīņa.
Biatlons kā sacensības slēpošanā kopā ar šaušanu ir radies Norvēģijā 1767. gadā. 1948. gadā tika nodibināta Starptautiskā Modernās pieccīņas un biatlona savienība (Union Internationale de Pentathlon Moderne et Biathlon; UIPMB), tomēr 1993. gadā tā tika likvidēta un kopš tā laika biatlonu pārrauga Starptautiskā Biatlona savienība (IBU). Kopš 1992. gada IBU prezidents ir norvēģis Annešs Besebergs (Anders Besseberg). Savienības sastāvā ir 69 dalībvalstis.
Latvijā pirmās armijas, aizsargu un robežsargu militārās sacensības slēpošanā, kas bija apvienota ar šaušanu, notika 1931. gadā. Ar biatlonu kā sporta veidu valstī nodarbojas kopš 20. gadsimta 50. gadu beigām. Latvijas pazīstamākie biatlonisti ir Oļegs Maļuhins, Ilmārs Bricis, Jēkabs Nākums, Gundars Upenieks, Raivis Zīmelis, Andrejs Rastorgujevs, Edgars Piksons, Madara Līduma un Baiba Bendika.
Individuālā distance
Individuālā distance tiek saukta arī par klasisko distanci, tā ir vecākā distance. Tajā vīriešiem jāveic 20 km, sievietēm — 15 km, kopumā ir pieci apļi. Ir četras šautuves pamīšus — guļus, stāvus, guļus, stāvus —, katrā ir 5 mērķi. Par katru nesašauto mērķi tiek pievienota 1 minūte pie kopējā distancē pavadītā laika. Parasti biatlonisti startē ar intervālu.
Sprints
Sprintā vīriešiem jāveic 10 km, sievietēm — 7,5 km, kopumā ir trīs apļi. Ir divas šautuves — guļus un stāvus —, katrā ir 5 mērķi. Par katru nesašauto mērķi ir jāslēpo 150 m garš soda aplis. Parasti biatlonisti startē ar intervālu.
Iedzīšana
Iedzīšanā vīriešiem jāveic 12,5 km, sievietēm — 10 km, kopumā ir pieci apļi. Dalībnieki startē, ņemot vērā iepriekšējā distancē (parasti — sprintā) izcīnītās vietas un laika starpības. Pirmais, kas šķērso finišu iedzīšanā, arī ir uzvarētājs. Ir četras šautuves, vispirms divas guļus, tad divas stāvus, katrā ir 5 mērķi. Par katru nesašauto mērķi ir jāslēpo 150 m garš soda aplis.
Stafete
Stafetes sacensībās katru komandu pārstāv četri biatlonisti, katrs slēpo 7,5 km (vīrieši) vai 6 km (sievietes) garu distanci. Katrs dalībnieks veic trīs apļus. Ir divas šautuves — guļus un stāvus —, katrā ir 5 mērķi. Katrā šautuvē katram sportistam ir vēl papildu 3 patronas, ko var izmantot, ja ar sākotnējām 5 patronām netiek sašauti mērķi. Ja arī pēc tam ir palicis nesašauts mērķis, tad par katru mērķi jāveic 150 m garš soda aplis.
Jauktā stafete
Jauktās stafetes sacensībās katrā komandā ir pa diviem vīriešiem un divām sievietēm. Pirmos divus posmus veic sievietes (katrs posms 6 km garš), atlikušos divus — vīrieši (katrs posms 7,5 km garš). Pārējie noteikumi tādi paši kā parastajā stafetē.
Medusāpsis
Medusāpsis (Mellivora capensis) ir sermuļu dzimtas (Mustelidae) plēsējs, vienīgā suga medusāpšu ģintī (Mellivora).
Medusāpsis sastopams gandrīz visā Āfrikas teritorijā un Āzijas dienvidos un rietumos: Beludžistānas provincē Irānā, Irākas dienvidos, Pakistānā un Indijas rietumos. Medusāpsi uzskata par vienu no drosmīgākajiem dzīvniekiem pasaulē. Pateicoties savai bezbailībai, tas ir ierakstīts Ginesa rekordu grāmatā.
Izskats un īpašības
Medusāpsi ir viegli atpazīt pēc tā kažoka, kas ir divkrāsains: melna apakšējā daļa un gaiši pelēka vai gandrīz balta augšdaļa, galvas virsu un asti ieskaitot. Kažoka gaišās augšdaļas variācijas ir ļoti daudz. Pamatojoties uz šīm variācijām ir ieviestas daudzas medusāpša pasugas, tomēr to skaits ir diskutabls, jo kažoka gaišā daļa dzīvniekam nomainās pat tā mūža laikā. Jo vecāks medusāpsis, jo tumšāks kažoks. Mēdz būt arī pilnīgi melni medusāpši, tādus var sastapt Āfrikas rietumdaļā un Zairas ziemeļos.
Uzvedība
Medusāpsis ir vientuļnieks, izņemot mātītes ar mazuļiem. Tam nav konkrētas teritorijas, un tas piekopj nomadnieka dzīves veidu plašā teritorijā. Tēviņam tā var sasniegt 600 km². Teritorija pārklājas ar vismaz 12 mātīšu teritorijām un citu tēviņu teritorijām. Starp tēviņiem valda bara hierarhijas attiecības. Diezgan bieži var novērot tēviņu barus kopīgi meklējot barību un pārošanās iespējas. Dominantais tēviņš cenšas padzīt zemāk stāvošos tēviņus no mātītes, kas meklējas. Mātītēm ir mazākas teritorijas, tās variē starp 100 un 150 km². Arī mātītēm teritorijas pārklājas. Tomēr mātītes retāk kontaktē viena ar otru, reizēm var novērot divas mātītes kopīgi medījot. Pamatā tās izvairās no citiem medusāpšiem un nepārtraukti atstāj smaržu zīmes, lai brīdinātu par savu esamību konkrētā vietā. Vasaras laikā medusāpsis ir aktīvs naktī, bet ziemas laikā dienā.
Medusāpsis ir bezbailīgs un diezgan agresīvs dzīvnieks, kas neatkāpjas no briesmām. Pieaudzis īpatnis ļoti reti kļūst par medījumu citam plēsējam, tomēr reizēm to var nomedīt pitons, vilki, lauva, tīģeris vai leopards. Medusāpsi ir grūti nokost, jo to sargā tā agresivitāte un biezā, vaļīgā āda. Ja medusāpsi saķer aiz ādas, tas var tās iekšienē apgriezties riņķī un uzbrukt agresoram, tādēļ plēsēji nelabprāt saķeras ar pieaugušu medusāpsi.
Barība un medības
Medusāpsim patīk atklāti zālāji un savanna. Tas ir tipisks plēsējs ar ļoti asu ožu. Pasaulē tos pazīst kā čūsku slepkavas. Medusāpsis sagrābj čūsku aiz "kakla", vietā, kur galva savienojas ar ķermeni, un nogalina to. Tas spēj tikt galā ar 1,5 m garu čūsku 15 minūtēs.
Medusāpsis ir ļoti kārs uz medu un bišu šūnām, pateicoties šai vājībai, tas ir ieguvis savu nosaukumu. Biškopji nemīl medusāpsi, jo tas izposta stropus, tādēļ biškopji tos šauj, indē un citādi mēģina no tiem atbrīvoties. Lai atrastu bišu ligzdu, medusāpsis seko putnam, ko sauc par medusrādītāju. Kad āpsis ir uzlauzis sprostu, putns kopā ar āpsi piedalās medus ēšanas dzīrēs. Ir informācijas avoti, kas apgalvo, ka tikai cilvēki spēj izmantot medusrādītāja pakalpojumus bišu ligzdu meklēšanā.
Medusāpsis ir ļoti drosmīgs un veikls mednieks. Tas rok sliekas, medī dažādus kukaiņus, skorpionus, dzeloņcūkas, zaķus, zemes vāveres, surikatus, mangustus, kā arī lielākus dzīvniekus, kā bruņurupučus, līdz 1 metram garus krokodilus, jaunas antilopes un dažādas čūskas, ieskaitot pitonus un indīgās čūskas. Pie izdevības medusāpsis neatteiksies no ķirzakām, dažādiem grauzējiem, putniem, olām un augļiem. Savu reputāciju kā bezbailīgs dzīvnieks medusāpsis ieguvis, pateicoties ieradumam medīt dzīvniekus, kas ir daudz lielāki par viņu pašu.
National Geographic 2002. gadā rakstā ar nosaukumu "Čūsku slepkava: medusāpsis no Kalahari" aprakstīja medusāpsi vārdā Kleinmans. Kamēr odze draudoši šņāca uz Kleinmanu, āpsis bez satraukuma tai izņēma no mutes nomedīto dzīvnieku un turpat apēda. Pēc tam nomedīja pašu odzi. Āfrikas odzes ir medusāpšu iemīļotākās čūskas. Ēdot āpsis pēkšņi sabruka uz pusēstās čūskas, izskatījās, ka viņš ir miris, ka kāds no odzes kodieniem bija nāvīgi trāpījis Kleinmanam. Pagāja 2 stundas un āpsis pamodās no paralīzes, atsākot ēst, it kā nekas nebūtu noticis.
Medusāpši tāpat kā citi āpši grauzējus medī, izrokot tos no zemes. Kad medusāpsis medī grauzējus, tam bieži seko kāds šakālis vai plēsīgs putns, lai pie izdevības sakamptu iztraucētu grauzēju. Medusāpsis ir inteliģents dzīvnieks. Ir novērots, kā tas medījot māk pielietot palīglīdzekli. Indijā 1997. gadā tika veidota dokumentālā filma par savvaļas dzīvniekiem un tika filmēts arī medusāpsis. Lai aizsniegtu zivju dzenīša jaunuli, kas bija iepinies alā koka saknēs, medusāpsis pierullēja baļķēnu un uz tā pakāpās.
Vairošanās
Medusāpšiem nav konkrēta riesta laika, tie var pāroties visu gadu. Mātīte, kas meklējas, ne uzreiz pieņem savu pielūdzēju, paiet vairākas dienas, līdz tā nolemj ar tēviņu pāroties. Abi kopīgi nodzīvo vienā alā 3—4 dienas. Pēc 6—8 nedēļām alā piedzimst 1—2 mazuļi, kurus māte audzina viena pati. Mazuļi piedzimst nevarīgi, akli un bez kažoka. Ik pa 2 līdz 5 dienām, māte, paņemot tos mutē, pārnes uz jaunu alu. Mazuļi attīstās lēni. Tikai pēc 2 mēnešiem tiem atveras acis. Kad mazuļiem ir 3 mēneši, tie sāk paši iznākt no alas, un ap šo laiku tiem ir uzaudzis divkrāsainais kažoks. Mazuļu muguras ir daudz baltākas nekā mātei. Līdzko mazuļi spēj sekot līdzi mātei, ģimene ceļo apkārt, un katru dienu atpūtai tiek izrakta jauna ala. Māte jau no pirmās dienas tiem māca būt agresīviem pret jebkuru citu dzīvnieku, ko tie satiek. Kamēr mazuļi ir mazi, tie traucē medībās, tādēļ māte tos atstāj alā. Alā bez mātes mazuļi ir neaizsargāti pret citu medusāpšu uzbrukumiem. Lielāko tiesu kanibālisma dēļ izdzīvo tikai puse no mazuļiem. Māte mazuļiem iemāca visu, lai tie spētu izdzīvot vieni: medīt grauzējus, izvēlēties pareizo augsni rakšanai, rāpties kokos un uzbrukt čūskām. Mazuļi, lai visu iemācītos, paliek kopā ar māti vismaz 14 mēnešus atšķirībā no Eiropas āpša, kura mazuļi spēj būt pastāvīgi jau 3 mēnešu vecumā. Jaunais medusāpsis 8 mēnešu vecumā sasniedz pieauguša āpša augumu. Dēls var būt lielāks par māti. Tādēļ dabā, ja redz mātīti ar otru medusāpsi, tas visdrīzāk ir tās mazulis, nevis svešs indivīds.
Sistemātika
Medusāpsim ir 15 pasugas:
Diks Čeinijs
Ričards Brūss "Diks" Čeinijs (en; dzimis Linkolnā, Nebraskas štatā, ASV) ir ASV politiķis, 46. ASV viceprezidents (2001—2009) Džordža V. Buša administrācijā. Viņš šajā amatā nomainīja Elu Goru. Pirms tam bijis Aizsardzības ministrs un Baltā nama personāla vadītājs.
Levits
Levits var būt persona:
Vents Armands Krauklis
Vents Armands Krauklis (dzimis Valkā) ir latviešu politiķis un mūziķis, kā arī televīzijas raidījumu vadītājs. Viņš ir bijis Valkas pilsētas domes priekšsēdētājs (2001—2006), pēc tam 9. Saeimas deputāts, un vēlāk — Valkas novada domes priekšsēdētājs (2013—2023). 2011. gadā izveidojis Vidzemes partiju, bet agrāk bijis Tautas partijas biedrs.
Biogrāfija
Dzimis Valkā, bet bērnību pavadījis Trikātā, kur sācis skolas gaitas, un Gaujienā. V. A. Krauklis studējis Latvijas Valsts universitātes Žurnālistikas nodaļā, ko nav pabeidzis, bet augstāko izglītību ieguvis, jau būdams aktīvs politiķis, kad 2006. gadā absolvējis Latvijas Universitātes Ekonomikas un vadības fakultāti.
Pirms politiskās darbības sākuma izmēģinājis spēkus daudzās jomās. V. A. Krauklis ir strādājis Valkas J. Cimzes mūzikas skolā, bijis korespondents laikrakstā "Darba Karogs", vēlāk darbojies Valkas rajona laikrakstos "Mūsu Zeme" un "Ziemeļlatvija" (no 1992. līdz 2000. gadam bijis laikraksta redaktors), bijis arī pastnieks, strādnieks graudu kaltē, teletaipists, kurinātājs. Tomēr lielāko atpazīstamību novadā viņš ieguvis, muzicējot Valkas kapelā "Bumerangs", kurā darbojas joprojām.
Vadījis arī melodiskās mūzikas raidījumu "Vilciens Rīga-Valka" RE:TV.
Politiskā darbība
1998. gadā V. A. Krauklis iestājies Tautas partijā. 2001. gadā kā tās pārstāvis ievēlēts Valkas pilsētas domē un ievēlēts par pilsētas domes priekšsēdētāju. Vēlētāju atbalstu guvis arī 2005. gada Latvijas pašvaldību vēlēšanās, kad saglabāja deputāta mandātu un domes priekšsēdētāja amatu. Bijis arī Valkas rajona padomes priekšsēdētāja vietnieks.
Aktīvi darbojoties savā pašvaldībā, kļuvis par vienu no partijas līderiem Tautas partijai nozīmīgajā Vidzemes novadā un tika uzaicināts vadīt 9. Saeimas vēlešanu kampaņu. 2006. gadā ievēlēts 9. Saeimā. 10. Saeimas vēlēšanās 2010. gadā kandidēja no apvienības "Par Labu Latviju" saraksta, bet netika ievēlēts Saeimā.
2011. gadā vasarā, vēl pirms Tautas partijas likvidēšanas, V. A. Krauklis bija Vidzemes partijas dibināšanas iniciators un tika ievēlēts par jaunās partijas valdes priekšsēdētāja Gunta Gladkina vietnieku. 2013. gada pašvaldību vēlēšanās tika ievēlēts Valkas novada domē no Vidzemes partijas. Partija veidoja absolūto vairākumu domē un V. A. Krauklis tika ievēlēts par domes priekšsēdētāju. 2015. gadā ievēlēts par Vidzemes partijas priekšsēdētāju. 2021. gada Latvijas pašvaldību vēlēšanās ievēlēts Valkas novada domē no Vidzemes partijas un partijas “Latvijas attīstībai” kopējā saraksta, ievēlēts par novada domes priekšsēdētāju. Šo amatu zaudēja pēc Valkas novada domes balsojuma 2023. gada 18. maijā.
Privātā dzīve
Šķīries no sievas un viņa triju bērnu mātes Aijas Kraukles. Šobrīd V. A. Kraukļa sieva ir par viņu ievērojami jaunākā bijusī Valkas degvielas uzpildes stacijas darbiniece, tagad uzņēmēja Līga Avota. Politiķa parādīšanās sabiedrībā (tai skaitā Valsts prezidenta Valda Zatlera inaugurācijas pieņemšanā 2007. gadā) kopā ar jauno draudzeni vēl pirms šķiršanās ar iepriekšējo sievu izraisīja visai lielu sabiedrības uzmanību.
V. A. Krauklis ir piedalījies LNT muzikālajā šovā "Zvaigžņu lietus" kopā ar dziedātāju no Valkas Gintu Ēķi.
Ko Sans
Ko Sans (고산, revidētajā romanizācijā: Go San, Makkjūna-Reishauera: Ko San; dzimis ) ir Samsung tehnoloģiju institūta pētnieks. Viņš ir pirmā Dienvidkorejas kosmonauta dublieris.
Ko bija viens no diviem kandidātiem, kas tika izvēlēti pirmajam Korejas kosmonauta lidojumam kosmosā. Otra kandidāte bija Ī Sojona. Vienam no viņiem ar krievu kosmosa kuģi Sojuz 2008. gada aprīlī 13. viesekspedīcijas sastāvā ir paredzēts doties uz Starptautisko kosmosa staciju.
2007. gada sākumā abi pretendenti devās uz Krieviju, lai gatavotos kosmiskajam lidojumam. par galveno kandidātu lidojumam tika nosaukts Ko Sans, bet Ī Sojona palika par viņa dublieri.
Savukārt tika paziņots, ka Ko Sans ir nomainīts pret Ī Sojonu. Tas notika pēc tam, kad Krievijas Federālā kosmiskā aģentūra lūdza nomainīt Ko sakarā ar viņa neatļautām darbībām kosmonautu sagatavošanas centrā. Viņš turpināja gatavošanos lidojumam, bet tikai kā dublieris.
Deriks Viblijs
Deriks Džeisons Viblijs (dzimis, Skerboro, Kanādā) ir kanādiešu mūziķis un producents, kļuva slavens kā vokālists un ģitārists kanādiešu pankmūzikas grupā Sum 41. Kā producents viņš bija viens no Bunk Rock Productions izveidotājiem. Viņš 12 gadu vecumā pārvācās uz Aļasku, Ontārio un pēc pārs gadiem izveidoja Sum 41. Montecito, Kalifornijā viņš apprecējās ar Avrilu Laviņju.
Fukusimas prefektūra
Fukusimas prefektūra (福島県) ir viena no Japānas prefektūrām, kas atrodas Tohoku reģionā uz Honsju salas. Tā robežojas ar Jamagatas prefektūru un ar Mijagi prefektūru ziemeļos, ar Ņiigatas prefektūru rietumos, ar Gummas prefektūru, ar Ibaraki prefektūru un ar Točigi prefektūru dienvidos. Prefektūras administratīvais centrs un lielākā pilsēta ir Fukusima.
Prefektūras kopejā platība ir 13 782,54 km² un tā sīkāk sastāv no 13 rajoniem, 59 pašvaldībām un 13 pilsētām. Pēc 2018. gada datiem prefektūrā dzīvo 1 877 876 iedzīvotāji. Tā ir trešā lielākā prefektūra pēc platības un divdesmit pirmā lielākā pēc iedzīvotāju skaita. Pēc 2012. gada datiem, 13% no prefektūras teritorijas aizņem nacionālie parki un dabas liegumi.
Rīgas mūzikas instrumentu fabrika
Rīgas mūzikas instrumentu fabrika (RMIF) bija lielākā elektronisko mūzikas instrumentu rūpnīca bijušajā Padomju Savienībā. Rūpnīca atradās Rīgā, Ķengaragā Maskavas ielā 250, bet tās filiāle — Rīgā, Ķengaragā (Prūšu ielā 4). Bez elektroniskajiem mūzikas instrumentiem tur tika ražotas arī mehāniskās klavieres, koncertkokles u.c. "RMIF" sintezatori savulaik bija populāri austrumu bloka valstīs. Mūsdienās fabrika ir nojaukta un fabrikas vietā ir uzbūvētas modernas daudzdzīvokļu mājas.
Līdz 1999. gadam Rīgas mūzikas instrumentu fabrikā tika saražoti ap 20 000 pianīno „Rīga”. Vairums no tiem bija realizēta bij. PSRS tirgos un otrādi Latvija importēja pianīnus no citām PSRS republikām („Belorusj”, „Krasnij Oktjabrj”, „Ukraina”, „Moskva”, „Akord” “Lira”, u.c.). Viena daļa mūzikas instrumentu ekspluatācijas gaitā likvidēti.
Vēsture
Uzbūvējot modernas daudzdzīvokļu mājas, mūsdienās lielāko rūpnīcas daļu nojauca, bet atstāja mazu trīsstāvu ēku (filiāli Prūšu ielā 4), kur mūsdienās pirmajā stāvā atrodas frizētava.
Augšdevons
Augšdevons (D3) jeb vēlais devons ir devona perioda epoha, kā arī devona sistēmas nodalījums. Šī epoha ilga aptuveni 26 mlj. gadus (385,3 ± 2,7 - 359,2 ± 2,5 Ma). Augšdevons dalās divos stāvos (laikmetos): Frānas un Famenas stāvos.
Paleoģeogrāfija
Augšdevona pirmajā posmā turpinājās vidusdevona transgresija un franas laikmetā sasniedza devona jūras uzplūdu maksimumu. Īpaši tā izpaudās Krievijas un Ziemeļamerikas platformu teritorijās, kā arī ģeosinklinālēs Rietumeiropā un Dienvidķīnā. Famenas laikmetā jau iezīmējas būtiska jūras regresija. Jūra pakāpeniski atkāpās no Krievijas platformas, sadaloties daudzās sājūdens lagūnās. Tāpat, pilnīgi no jūras atbrīvojās Ziemeļamerikas un Sibīrijas platformas, kā arī Gondvanas perifērās teritorijas. Ģeosinklinālajās zonās augšdevona beigās situācija bija nedaudz sarežģītāka. Apalačos, Bretaņā, dažās Kazahstānas vietās, tāpat arī Ķīnā un Austrālijā devona beigās iekrita Bretaņas krokošanās fāze, kas iezīmēja hercīnās oroģenēzes pirmo lielāko posmu. Līdz ar to šajos rajonos bija vērojama jūras regresija. Savukārt, citās vietās (piemēram, Kazahstānas lielākajā daļā) famenas laikā bija vērojama transgresija, un jūra pakāpeniski pārgāja uz apakšējā karbona periodu.
Augšdevons Latvijā
Augšdevona nogulumi ieguļ gandrīz visā Latvijas teritorijā, izņemot valsts ziemeļrietumu daļu un uz dienvidiem no Daugavpils, kā arī ielejveida iegrauzumos dažās Latvijas vietās. Visā Latvijas teritorijā augšdevona nogulumi uzguļ virsū vidusdevona živetas stāva nogulumiem. Lielākajā teritorijas daļā tos klāj kvartāra slāņi, un tikai valsts dienvidrietumos tos sedz karbona, kā arī jaunāki nogulumi. Augšdevona nogulumu biezums ir Latvijas teritorijā sasniedz vairāk kā 300 metrus. Tie vispilnīgāk saglabājušies valsts dienvidrietumu daļā. Latvijas augšdevonā ir izdalīti divi stāvi: franas un famenas (pēc Ardenu-Reinas skalas). Augšdevona apakšējā robeža Latvijā tiek vilkta pa gaujas svītas pamatni. Robeža ir samērā labi izsekojama: uz vidusdevona Živetas stāva mālu, aleirītu un smilšakmeņu miju uzguļ Gaujas svītas sīk- un rupjgraudainas baltas smiltis un smilšakmeņi, vietām ar kvarca un kvarcīta olīšiem. Beidzamajā laikā tiek piedāvāti arī citi varianti - D2/D3 robežu vilkt starp Gaujas un Amatas, vai starp Amatas un Pļaviņu svītu. Augšdevona augšējā robeža tiek nosprausta starp Ketleru svītas augšdaļu (māli, mālaini aleirīti un dolomītmerģeļi) un Šķerveles svītas apakšdaļu (smilšakmeņi). Augšdevona griezumu pārstāv terigēnās smilšakmens, māla un aleirītu slāņkopas, kas mijas ar karbonātiskām dolomītu un dolomītmerģeļu un merģeļu slāņkopām. Šo slāņkopu mija parāda noteiktu nogulumu veidošanās ritmiskumu un ir izsekojama visā valsts teritorijā. Šis ritmiskums lielā mēra arī nosaka augšdevona slāņkopu stratigrāfisko dalījumu svītās vai arī sīkākās stratigrāfiskās vienībās.
Single Ladies (Put a Ring on It)
Single Ladies (Put a Ring on It) ir amerikāņu ierakstu mākslinieces Bejonses Noulzas dziesma no viņas trešā studijas albuma I Am... Sasha Fierce. Tā tika izdota sadarbībā ar Columbia Records. Kopā ar If I Were a Boy šī bija albuma vadošā dziesma. Dziesma ierindojās Billboard Hot 100 pirmajā vietā, Single Ladies tika sertificēts ar četrkāršo platīna disku pēc RIAA sistēmas. Līdz 2012. gada martam singls tika pārdots 4,84 miljonos kopiju ASV. Savukārt pasaulē tas ticis pārdots vairāk nekā sešos miljonos kopiju (2009. gada novembra dati), tādējādi tas ir viens no visu laiku visvairāk pārdotākajiem singliem pasaulē. Dziesmas videoklips saņēma gada labākā video balvu 2009. gada MTV Video Music Awards balvu pasniegšanas ceremonijā.
Birznieks
Birznieks (sieviešu dzimtē Birzniece) ir latviešu cilmes uzvārds ar nozīmi 'zemnieks, kas dzīvo birzī vai tās tuvumā'. Cilvēki ar šo uzvārdu:
The Climb
"The Climb" ir amerikāņu dziedātājas Mailijas Sairusas singls no filmas "Hanna Montana" skaņu celiņa. Singls tika izdots sadarbībā ar ierakstu kompāniju Walt Disney Records. Dziesma ir tikusi pozītīvi novērtēta no kritiķu puses. "The Climb" iekļuva vairāku valstu topu pirmajā desmitniekā. ASV piecus mēnešus pēc izdošanas tas tika sertificēts ar dubulto platīna disku pēc RIAA sistēmas.
Topi, sertifikācijas
{|
Ko
Ko vai ko var būt:
Cilvēki:
Vācijas ģerbonis
Vācijas ģerbonis ir viens no Vācijas simboliem. Uz ģerboņa ir attēlots ērglis. Krāsas uz ģerboņa ir tādas pašas, kādas ir uz Vācijas karoga (melna, sarkana un zelta krāsa). Tas ir viens no vecākajiem pastāvošajiem valsts simboliem Eiropā.
Hiperoni
Hiperoni (no grieķu hyper - pāri, virs) ir subatomāras daļiņas (barioni), kas ir smagākas par nukloniem un kam piemīt tā saucamā dīvainība, jo tie satur s kvarku.
Visi hiperoni pieder pie fermioniem, jo tiem ir pusvesels spins, un adroniem, jo iesaistās stiprajā mijiedarbībā. Hiperoni ir nestabilas daļiņas, kas sekundes miljardo daļu laikā sabrūk par protonu vai neitronu un vienu vai vairākiem mezoniem. Hiperoni, tāpat kā nukloni, sastāv no 3 kvarkiem, taču to sastāvā ir ne tikai u kvarki un d kvarki, bet arī vismaz viens s kvarks. Neparastā omega mīnus daļiņa sastāv no trim s kvarkiem un sabrūkot dod citus hiperonus un mezonus.
Hiperonu iegūšana
Neitrālais lambda hiperons bija pirmais eksperimentālais pierādījums s kvarka eksistencei.
Iedarbojoties uz atoma kodolu ar kaoniem, var iegūt tā saucamos hiperkodolus - atoma kodolus, kas viena protona vai neitrona vietā satur hiperonu. Diemžēl hiperkodoli, tāpat kā paši hiperoni, ir nestabili.
Dambrete
Dambrete (no ) ir divu dalībnieku galda spēle, parasti ar 12 vai 20 kauliņiem katram uz 64 vai 100 lauciņos sadalīta kvadrātveida galdiņa. Dambretes veidu ar 100 lauciņiem dēvē par starptautisko dambreti un tajā notiek galvenās oficiālās sacensības. Latvijā ir populāra arī krievu dambrete - viens no 64 lauciņu dambretes paveidiem.
Spēlētāji gājienus izdara pārmaiņus. Spēles mērķis — nosist visus pretinieka kauliņus vai panākt, ka pretinieks nevar izdarīt gājienu.
Starp Latvijas titulētākajiem dambretistiem ir Guntis Valneris, Zoja Golubeva, Vladimirs Vigmans, pagātnē arī Andris Andreiko.
Komplekss skaitlis
Matemātikā kompleksos skaitļus iegūst, reālajiem skaitļiem pievienojot imagināro vienību i, kas apmierina vienādojumu i2 = −1. (Elektrotehnikā un citās tehniskajās nozarēs imagināro vienību apzīmē ar j, lai nejauktu ar strāvas momentāno vērtību i.)
Jebkuru kompleksu skaitli var uzrakstīt vienā vienīgā veidā formā a + bi, kur a un b ir reāli skaitļi. Skaitļus a un b sauc attiecīgi par kompleksā skaitļa reālo un imagināro daļu.
Kompleksie skaitļi veido algebrisku struktūru, ko sauc par lauku, tāpēc tos var saskaitīt, atņemt, reizināt un dalīt tāpat kā reālos skaitļus. Atšķirībā no reālajiem skaitļiem, kompleksa skaitļa kvadrāts var būt negatīvs, piemēram, (3i)2 = −9. Skaitļus ar šādu īpašību sauc par imagināriem.
Apzīmējumi
Kompleksos skaitļus visbiežāk pieraksta formā a + bi, kur a un b ir reāli skaitļi un ar i tiek apzīmēta imaginārā vienība, kam piemīt īpašība i2 = −1. Visu reālo skaitļu kopu parasti apzīmē ar R vai \mathbb{R}, bet visu komplekso skaitļu kopu — ar C vai \mathbb{C}. Starp šīm kopām pastāv vienkārša sakarība: Skaitli a sauc par kompleksā skaitļa z = a + bi reālo daļu, bet b — par tā imagināro daļu. Piemēram, 3 + 2i ir komplekss skaitlis, kura reālā daļa ir 3, bet imaginārā daļa ir 2. Kompleksā skaitļa z reālajai un imaginārajai daļai lieto šādus apzīmējumus: Reālā un imaginārā daļa viennozīmīgi nosaka komplekso skaitli (un otrādi).
Reālo skaitļu kopa R ir komplekso skaitļu kopas C apakškopa, jo jebkuru reālu skaitli var uzskatīt par kompleksu skaitli, kura imaginārā daļa vienāda ar nulli (reālu skaitli a ∈ R identificē ar kompleksu skaitli a + 0i ∈ C). Kompleksus skaitļus, kuru reālā daļa ir nulle, sauc par imagināriem un pieraksta kā bi. Ja a = 0 un b = 1, tad atbilstošo komplekso skaitli pieraksta vienkārši kā i.
Formāla definīcija
Sastopoties ar kompleksajiem skaitļiem, tie parasti raisa neticību, jo nav skaidrs, vai eksistē tāds skaitlis i, kura kvadrāts ir −1. Patiešām, reāls skaitlis ar šādu īpašību neeksistē. Taču i nav reāls skaitlis — ja kompleksos skaitļus vēlas ieviest formāli, tad "skaitli" i ar īpašību i2 = −1 ir nepieciešams konstruēt, nevis postulēt tā eksistenci.
Vācija (nozīmju atdalīšana)
Vācija var būt:
Komplekss skaitlis
Formāla definīcija
Formāli komplekss skaitlis ir reālu skaitļu sakārtots pāris, bet visu komplekso skaitļu kopa C ir visu reālo skaitļu pāru kopa (to apzīmē ar R × R jeb R2), kurā saskaitīšanas un reizināšanas darbības ir ieviestas šādi: Šī definīcija var šķist dīvaina, taču var viegli pārliecināties, ka darbības ar pāriem formā (a, 0) ne ar ko neatšķiras no darbībām ar reālajiem skaitļiem: Redzam arī, ka reālajam skaitlim −1 atbilst pāris (−1, 0), bet pārim (0, 1) piemīt īpašība Ja apzīmējam i = (0, 1), tad esam ieguvuši tādu i, kam izpildās sakarība i2 = −1, pie kam tas tika formāli uzkonstruēts, nevis postulēts. Redzam, ka iegūtais i patiešām nav reāls skaitlis, jo reālie skaitļi atbilst pāriem formā (a, 0).
Vācija (nozīmju atdalīšana)
Bijušās valstis:
Vācijas apvienošana
Vācijas apvienošana jeb Vācijas unifikācija ir veikta dažu desmitu neatkarīgu vācu valstu pievienošana Prūsijas karalistei, kuras rezultātā izveidojās Vācijas impērija. Apvienošana notika pēc Prūsijas veiktajām militārajām kampaņām pret Dāniju, Austriju un Franciju. Oficiāli šī apvienošana (Vācijas impērijas proklamēšana) notika Versaļas pilī pēc Francijas sakāves Francijas-Prūsijas karā.
Komplekss skaitlis
Formāla definīcija
Veicot aprēķinus, parasti nemēdz izmantot formālo kompleksā skaitļa pierakstu (a, b). Tā vietā pāri (a, b) apzīmē ar a + ib un, reizinot kompleksos skaitļus, tiešā veidā izmanto sakarību i2 = −1. Nav grūti pārliecināties, ka augstāk definētās darbības ar pāriem (a, b) un (c, d) ir saskaņotas ar daudz pierastākajām darbībām ar atbilstošajām izteiksmēm a + bi un c + di:
Vācijas apvienošana
1806. gadā beidza pastāvēt Vācu nācijas svētā Romas impērija. Pēc Vīnes kongresa izveidoja Vācu Savienību, taču Vācijas sadrumstalotība saglabājās. Katrai valstiņai bija savs monarhs, savs landtāgs un sava valdība. Savienības kopīgā institūcija bija savienības sapulce jeb bundestāgs. Pārstāvji nebija vēlētas amatpersonas, bet savu valdnieku deleģēti ierēdņi, kas neuzdrošinājās spert ne soli bez sava monarha ziņas. Sēdes notika Frankfurtē pie Mainas, un tās parasti vadīja Austrijas pārstāvis. Taču sapulcei trūka reālas varas. Tai nebija izpildinstitūcijas – valdības, nebija ne savas kases, ne savas armijas.
Komplekss skaitlis
Komplekso skaitļu formas
Kompleksos skaitļus ir iespējams pierakstīt vairākos veidos. Populārākās pieraksta formas ir algebriskā, trigonometriskā un eksponenciālā forma. Šo formu pamatā ir dažādas koordinātu sistēmas plaknē.
Algebriskā forma
Kompleksa skaitļa z algebriskā forma ir kur a un b ir reāli skaitļi. Algebriskās formas pamatā ir Dekarta koordinātu sistēma. Algebriskā forma ir piemērota, lai izpildītu komplekso skaitļu saskaitīšanu un atņemšanu.
Vācijas apvienošana
Nacionālas, vienotas valsts ideja kļuva par vācu inteliģences sapni. Izvirzījās jautājums: kā apvienot Vāciju. Abu lielāko vācu valstu apvienošanās nebija iespējama, tāpēc mazās valstiņas varēja apvienot ap Austriju, tomēr citi uzskatīja, ka Vācijai jāapvienojas ap Prūsiju.
Komplekss skaitlis
Trigonometriskā forma
Kompleksa skaitļa z izteikšanai trigonometriskajā formā lieto trigonometriskās funkcijas sinuss un kosinuss: kur r > 0 un −π < φ ≤ π. Trigonometriskās formas pamatā ir polārā koordinātu sistēma, jo komplekso skaitli raksturo ar tā polārajām koordinātēm (r, φ), taču no trigonometriskās formas var viegli nolasīt arī kompleksā skaitļa Dekarta koordinātas, jo reālā un imaginārā daļa ir nodalītas atsevišķi. Trigonometriskā forma ir cieši saistīta ar eksponentformu.
Vācijas apvienošana
1833. gadā tika izveidota Vācu Muitas Savienība, kas veicināja ekonomisko vienotību Vācijas zemēs. Sāka veidoties vienots iekšējais tirgus. Valsts izveides problēmu neatrisināja arī 1848.-1849. gada revolūcija. 1848. gada maijā Frankfurtē pie Mainas sanāca 585 vācu tautas pārstāvji, lai izdotu visas Vācijas satversmi un ievēlētu nacionālo valdību. Prūsijas karalim Frīdriham Vilhelmam IV tika piedāvāts imperatora tituls, ar ierobežotām pilnvarām, taču viņš noraidīja troni un piedāvāto konstitūciju.
Sāncensībā par vadošo lomu vācu apvienošanā stiprāka izrādījās Prūsija. 1862. gadā par Prūsijas kancleru kļuva Oto fon Bismarks, kurš ar militārā spēka palīdzību uzsāka Vācijas apvienošanu. Pēc kara ar Dāniju, 1864. gadā, Prūsijai pievienoja vācu apdzīvotās Šlēsvigas un Holšteinas provinces. 1866. gadā Austrija pēc sakāves karā ar Prūsiju izstājās no Vācu savienības, kura līdz ar to beidza pastāvēt. Tika izveidota Ziemeļvācu Savienība. Tās priekšgalā saskaņā ar 1867. gadā pieņemto konstitūciju vienmēr bija Prūsijas karalis. Vispārējās vēlēšanās ievēlēja savienības parlamentu – reihstāgu un savienības padomi – bundesrātu. Lai panāktu Dienvidvācijas valstu iekļaušanos topošajā impērijā, Oto fon Bismarks 1870. gadā izprovocēja karu ar Franciju. Karu uzsāka franči cerot uz ātru uzvaru, tomēr prūši izrādījās militāri un tehniski pārāki. Vācu karaspēks jau pēc sešām nedēļām iesoļoja Parīzē. Francijas karalis Napoleons III tika sagūstīts. Pēc šīs sakāves neviens netraucēja Prūsijai pievienot Dienvidvācijas zemes. 1871. gada 18. janvārī Versaļas pilī proklamēja Vācijas impēriju. Par Vācijas ķeizaru kronēja Prūsijas karali Vilhelmu I no Hoencollernu dinastijas. Par pirmo Vācijas kancleru kļuva Oto fon Bismarks.
Komplekss skaitlis
Eksponentforma
Lai kompleksu skaitli z izteiktu eksponentformā, izmanto eksponentfunkciju ar imagināru kāpinātāju: kur r > 0 un −π < φ ≤ π. Eksponentformu mēdz saukt arī par polāro formu, jo tās pamatā ir polārā koordinātu sistēma. Kompleksus skaitļus eksponentformā ir ērti reizināt un dalīt, kā arī kāpināt un vilkt n-tās pakāpes saknes, taču tā nav piemērota saskaitīšanai un atņemšanai. Eksponentforma ir līdzīga trigonometriskajai formai.
Kompleksi saistītais skaitlis
Par kompleksa skaitļa z = x + iy kompleksi saistīto skaitli sauc x − iy un to parasti apzīmē ar z vai z*. Piemēram, 3 + 2i = 3 − 2i, 4 − i = 4 + i, i = − i un 5 = 5.
Kompleksi saistītā skaitļa atrašana ģeometriski atbilst atspoguļošanai pret reālo asi kompleksajā plaknē (skatīt attēlu). Šī darbība ir involūcija jeb pati sev inversā, jo
Visbiežāk kompleksi saistīto skaitli izmanto absolūtās vērtības un apgrieztā skaitļa atrašanai:
Kompleksi saistītā skaitļa vispārinājums matricām ir konjugēti transponētā matrica.